EkBass/fiwiki-20250220-pages-articles huggingface dataset:
Adventure Game Studio

Adventure Game Studio (AGS) on pelinkehitysohjelmisto, jolla voi tehdä omia graafisia seikkailupelejä huomattavasti helpommin kuin alusta asti itse ohjelmoimalla. AGS on ilmainen avoimen lähdekoodin ohjelmisto. Ilmaisia korkeatasoisia AGS:llä tehtyjä pelejä on runsaasti saatavissa ja lisää tehdään koko ajan. Mukana on myös parannettuja versioita vanhoista klassikoista, kuten Sierra On-Linen King's Quest ja LucasArtsin Maniac Mansion. ==Historia== Adventure Game Studion ohjelmoija on englantilainen Chris Jones. Ensimmäinen versio, nimeltään Adventure Creator, julkaistiin vuonna 1997 MS-DOS -alustalle. Tämän erittäin rajoittuneen version Jones ohjelmoi uudelleen vuoden 1999 kesällä ja julkaisi uuden version syyskuussa uuden nimen Adventure Game Studio alla. == Lähteet == ==Aiheesta muualla== * Adventure Game Studio Luokka:Pelinteko-ohjelmat
Fitchburg

Fitchburg on Yhdysvalloissa, Massachusettsin osavaltiossa, Worcesterin piirikunnassa sijaitseva kaupunki. Kaupungin asukasluku oli 40 000 asukasta vuonna 2010. Kaupunki on perustettu virallisesti vuonna 1764. Ennen tätä Fitchburg oli toiseen kaupunkiin kuulunut osa. Ensimmäiset maininnat Fitchburgista ovat vuodelta 1730. Fitchburgissa oli 1900-luvun alussa merkittävä amerikansuomalaisten siirtolaisten yhdyskunta ja kaupunki oli aikanaan myös amerikansuomalaisen työväenliikkeen keskus. Kaupungissa ilmestyi vuosina 1905–2009 Raivaaja-lehti ja kaupungissa toimii myös suomalaisten siirtolaisten aikanaan perustama Workers’ Credit Union -luottolaitos. Fitchburgin vuonna 1906 valmistunut suomalainen työväentalo, Saima-haali, on nykyisin alkoholistiparantolana. Kaupungissa on myös Saima-puisto, jonne kokoontui heinäkuussa 1970 yli 3 000 henkeä presidentti Urho Kekkosen vieraillessa kaupungissa. Forest Hillin hautausmaalle on haudattu lukuisia suomalaisia. Tunnetuin heistä on Oskari Tokoi. == Lähteet == * Mikko Majander : Fitchburg, Massachusetts – suomalaisen siirtolaisuuden jäljillä, Demari 29.7.2008 * Fitchburgin suomalainen hautausmaa kertoo siirtolaisten koskettavaa tarinaa, Turun Sanomat 5.6.2005 === Viitteet === == Aiheesta muualla == *Kaupungin kotisivut * Pikakuvia Fitchburgista ja sen ympäristöstä, Helsingin Sanomat Viikkoliite, 23.03.1930, nro 12, s. 6, Kansalliskirjaston digitaaliset aineistot * Fitchburg, Amerikan-kaupunki, jossa 1/10 asukkaista on suomalaisia, Suomen Kuvalehti, 29.10.1938, nro 43, s. 28, Kansalliskirjaston digitaaliset aineistot Luokka:Massachusettsin kaupungit
Ann Arbor

Ann Arbor on kaupunki Washtenaw’n piirikunnassa, Michiganin osavaltiossa Yhdysvalloissa. Kaupunki sijaitsee Huronjoen rannalla. Kaupungissa oli vuonna 2015 noin 117 000 asukasta, joista noin 30 000 on opiskelijoita. Ann Arbor tunnetaan parhaiten Michiganin yliopistosta, joka siirtyi kaupunkiin Detroitista vuonna 1837. Kaupungissa on runsaasti 1800-luvun rakennuksia. Ann Arborin alue on myös tunnettu hedelmätarhoistaan. Maatalous on yksi alueen pääelinkeinoista. Vuoden kuumin kuukausi on heinäkuu, jolloin keskimääräinen ylin lämpötila on 28,4 °C. Kylmintä on tammikuussa, jolloin keskimääräinen alin lämpötila on −7,8 °C. Vuoden keskimääräinen sademäärä on 954 mm, lunta kertyy 145 cm marraskuun ja huhtikuun välisenä aikana. == Ystävyyskaupungit == Tübingenin kaupunki Saksassa on Ann Arborin virallinen ystävyyskaupunki. Muita ystävyyskaupunkeja ovat: * Belize City, Belize, vuodesta 1967 * Hikone, Japani, vuodesta 1969 * Peterborough, Kanada, vuodesta 1983 * Juigalpa, Nicaragua, vuodesta 1986 * Dakar, Senegal, vuodesta 1997 * Remedios, Kuuba, vuodesta 2003 == Lähteet == == Aiheesta muualla == Luokka:Michiganin kaupungit
Bohemian Rhapsody

Bohemian Rhapsody on Queen-yhtyeen kappale albumilta A Night at the Opera. Kappaleesta tuli Queenin ensimmäinen listaykkönen ja suurin singlemenestys. Se sisältyi aina Queenin konserttikappalevalikoimaan. "Bohemian Rhapsody" on yksi kaikkien aikojen suosituimmista kappaleista; Radiomafian top 500-listalla vuonna 1995 se sijoittui viidenneksi ja Radio Aallon kuuntelijaäänestyksessä vuonna 2009 sijoitus oli neljäs.http://www.radioaalto.fi/kilpailut/365-parasta-biisi%C3%A4 Kappaleen sävelsi ja sanoitti vuonna 1975 Queenin laulaja Freddie Mercury. Kappale on kuusi minuuttia pitkä. Siinä ei ole kertosäettä, vaan se koostuu viidestä hyvin erilaisesta osasta ollen sekoitus rockia ja oopperaa. ”Bohemian Rhapsody” julkaistiin singlenä 31. lokakuuta 1975 B-puolena yhtyeen rumpalin Roger Taylorin sävellys ”I'm in Love with My Car” ja 21. marraskuuta 1975 levyllä A Night at the Opera. Kappaleen pelättiin olevan liian pitkä ja erikoinen, mutta erilaisuudestaan huolimatta (tai juuri sen takia) siitä tuli jättimenestys. Singlejulkaisun yhteyteen tehtiin musiikkivideo. ”Bohemian Rhapsody” on myös ensimmäinen kappale, joka on noussut Isossa-Britanniassa kahdesti listaykköseksi, kun se julkaistiin 1992 singlenä kappaleen ”These Are the Days of Our Lives” kanssa. Osaltaan kappaleen vuoden 1992 uudelleentulemisen aiheutti Mike Myersin elokuvan Wayne’s World ”Bohemian Rhapsody” -kohtaus. Kappaleesta kuvattiin Bruce Gowersin ohjaama musiikkivideo. Sen kuvaaminen kesti vain muutaman tunnin ja maksoi noin 3 500 puntaa. Musiikkivideo saavutti YouTubessa miljardin katsontakerran rajan 2019 ensimmäisenä ennen vuotta 1990 tehtynä musiikkivideona. == Lähteet == == Aiheesta muualla == * Bohemian Rhapsody sivustolla Queen Picture Hall * Bohemian Rhapsody sivustolla Andy's Queen Page Luokka:Queenin kappaleet Luokka:Vuoden 1975 kappaleet Luokka:Progressiiviset rockkappaleet Luokka:Seulonnan keskeiset artikkelit
Pälkjärvi

Pälkjärvi oli Kuopion läänissä Pohjois-Karjalassa sijainnut Suomen kunta, josta suurin osa jäi Neuvostoliitolle vuonna 1944 luovutetulle alueelle. Kokonaispinta-ala oli 199,1 km² ja asukkaita 1 953 vuonna 1939. Pälkjärvestä luovutettiin Neuvostoliitolle 184,7 km², ja Suomelle jäänyt osa (17,3 km²) liitettiin Tohmajärveen vuonna 1946. Pälkjärvi oli ainoa Kuopion lääniin kuulunut alueluovutuksen takia lakkautettu kunta. Historiallisesti Pälkjärvi kuului Laatokan Karjalaan. Nykyään entisen Pälkjärven pitäjän alue kuuluu Sortavalan piirin Kaalamon kuntaan. == Historia == Pälkjärven nimi esiintyy ensimmäisen kerran vuonna 1500 Novgorodin Vatjan viidenneksen verokirjassa, jossa se mainitaan Ilomantsin pogostaan kuuluvana veropiirinä. Siihen kuului silloin kaikkiaan 11 kylää, joista kaukaisimmat pohjoisessa olivat Kaltimo, Viensuu ja Lieksa. Hallinnollisesti laajimmillaan pitäjä lienee ollut 1700-luvun alussa. Uudenkaupungin rauhassa v. 1721 Pälkjärvestä tuli rajapitäjä, että valtakunnan raja halkoi sen kahtia. Pitäjä menetti Venäjälle 7 kylää, tynkäosa jäi Suomen puolelle. Viimeinen rauhanaikainen alueluovutus koettiin vuoden 1936 alussa, jolloin osa kylistä siirrettiin Värtsilän kuntaan ja Jänisjärven itäpuolelta Pälkjärvelle jäänyt pieni nurkka, Luopasniemi Soanlahden kuntaan. Niin Pälkjärven pitäjä Tohmajoen yläjuoksun ja Jänisjärven välisellä alueella jäi pieneksi sekä pinta-alaltaan että asukasluvultaan. Alueluovutusten jälkeen Suomen puolelle jäi vain Vepsänvaaran pari tilaa, joten Pälkjärven kunta päätettiin lakkauttaa. Sen Suomelle jäänyt osa liitettiin Tohmajärveen vuoden 1946 alussa. == Kyliä == Iljala, Jero, Kurikka, Makari, Naatselkä, Potoska, Puikkola ja Pälksaari (Pälkjärven rannalla). Lukuvuonna 1937–1938 kunta oli jaettu 5 koulupiiriin. == Pälkjärvellä syntyneitä tai vaikuttaneita == * Aukusti Asko-Avonius, huonekalutehdas Askon perustaja, teollisuusneuvos, vuorineuvos Viitattu 11.1.2023. * Reino A. Avonius, Saarioinen Oy:n toimitusjohtaja, teollisuusneuvosBiografia-sampo: Reino A. Avonius Viitattu 11.1.2023. * Pentti Avotie, Saarioinen Oy:n toimitusjohtaja, vuorineuvos Viitattu 11.1.2023. * Johan Fredrik Bergh, rovasti ja jumaluusopin tohtori * Erkki Eronen, kuvanveistäjä * Erik Gustav von Fieandt, kenraalimajuri (Viitattu 23.1.2020) * Väinö Forsman, rovasti ja hengellisten laulujen sanoittajaForsman, Väinö Ilmari. Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017 (viitattu 11.1.2023.) * Jaakko Hakala, pappi, kansanedustaja, Aamulehden päätoimittaja * Paul Hendunen, tehtaanhoitaja, maanviljelijä ja valtiopäivämies Geni: Paavo Paavonpoika Hendunen Viitattu 11.1.2023. * Viljo Hoffrén, kirjailija * Rauno Hämäläinen, fyysikko * Heikki Jaatinen, valtiopäivämies * Mathias Jaatinen, valtiopäivämies, Kokkolan pormestariYlioppilasmatrikkeli 1853–1899: Jaatinen (Axel) Mathias Viitattu 11.1.2023. * Tahvo Jaatinen, maanviljelijä, valtiopäivämies * Erkki Kivinen, Helsingin yliopiston rehtori * Jaakko Nousiainen, valtio-opin professori * Armi Ratia, Marimekon perustaja * Jalmari Väisänen, maanviljelijä, kansanedustaja == Lähteet == == Aiheesta muualla == *Luovutetun Karjalan linkit *
Down to Earth (Ozzy Osbournen albumi)

Down to Earth on marraskuussa 2001 julkaistu Ozzy Osbournen kahdeksas sooloalbumi. Sitä edelsi kuuden vuoden tauko vuoden 1995 Ozzmosisin jälkeen. Down to Earth menestyi edeltäjiensä tavoin hyvin Pohjois-Amerikassa myyden platinaa. Myös kappaleet ”Gets Me Through” ja ”Dreamer” menestyivät hyvin nousten listojen kärkikymmenikköön. Menestykseen vaikutti myös Osbournen tuolloin suosittu tositelevisiosarja The Osbournes. Musiikillisesti albumi on tyyliltään suoraviivaisempaa heavy metalia kuin edellinen albumi Ozzmosis. Kappaleita oli jälleen laatimassa ulkopuolisia säveltäjiä, kuten Mick Jones (Foreigner) ja Geoff Nicholls (Black Sabbath). Albumilla kitaraa soittaa yhtyeeseen tauon jälkeen palannut Zakk Wylde. == Kappaleet == #Gets Me Through (Ozzy Osbourne/Tim Palmer) - 5:04 #Facing Hell (Osbourne/Palmer/Scott Humphrey/Geoff Nicholls) - 4:26 #Dreamer (Osbourne/Marti Frederiksen/Mick Jones) - 4:45 #No Easy Way Out (Osbourne/Palmer) - 5:06 #That I Never Had (Osbourne/Frederiksen/Joe Holmes/Robert Trujillo) - 4:24 #You Know... (Part 1) (Osbourne/Palmer) - 1:06 #Junkie (Osbourne/Frederiksen/Holmes/Trujillo) - 4:28 #Running Out Of Time (Osbourne/Frederiksen/Jones) - 5:06 #Black Illusion (Osbourne/Palmer/Nicholls/Andy Sturmer) - 4:12 #Alive (Osbourne/Danny Saber) - 4:54 #Can You Hear Them? (Osbourne/Frederiksen/Holmes/Trujillo) - 4:59 #No Place for Angels - 3:23 #Dreamer (Acoustic Version) - 4:33 #Gets Me Through (Single Version) - 4:08 == Muusikot == * Ozzy Osbourne: laulu * Zakk Wylde: kitarat * Robert Trujillo: basso * Mike Bordin: rummut * Tim Palmer: kitarat, koskettimet, taustalaulut * Michael Railo: koskettimet, Jouset * Danny Saber: kitara (kappaleessa Alive) == Lähteet == == Aiheesta muualla == * * Luokka:Ozzy Osbournen albumit Luokka:Vuoden 2001 albumit
Porkkala (Kärsämäki)

Porkkala on kylä Kärsämäen kunnassa Pohjois-Pohjanmaalla. Se on yksi Kärsämäen vanhimpia kyliä yhdessä Rannankylän kanssa. Porkkala syntyi jo 1500–1600-luvuilla sen aikaisten kantatalojen ympärille. Kylällä on toiminut ennen oma koulupiiri ja koulu. Nykyisin kylä tunnetaan varsinkin jokavuotisesta Porkkalan ympärijuoksu -kilpailuista. Porkkalan kylästä kertova kyläkirja on nimeltään Kylä pieni Porkkalasta. == Lähteet == Luokka:Kärsämäen kylät
Ekstragalaktinen tähtitiede

Ekstragalaktinen tähtitiede on tähtitieteen osa-alue, joka tutkii Linnunradan ulkopuolista maailmankaikkeutta eli kaikkea sitä, mikä ei kuulu galaktisen tähtitieteen tutkimusalueeseen. Ekstragalaktisen tähtitieteen tutkimuskohteita ovat galaksit, niiden muodostamat joukot ja superjoukot sekä niissä tapahtuvat supernovat ja muut ilmiöt. Tämän lisäksi on tutkittu kvasaareja, jotka ovat kaukaisia ja kirkkaita aktiivisten galaksien ytimiä. Havaintolaitteiden kehittyessä yhä kaukaisempia kohteita on kyetty havaitsemaan. Tämän seurauksena ekstragalaktinen tähtitiede on vähitellen jakautunut kahtia: lähietäisyyksillä tutkitaan paikallista galaksijoukkoamme sekä muita lähigalakseja, joiden rakennetta pystytään tarkastelemaan yksityiskohtaisesti. Kaukaisemmista kohteista kyetään sen sijaan havaitsemaan korkeintaan kaikkein kirkkaimmat ilmiöt. Luokka:Tähtitieteen osa-alueet
Kuolajärvi (Kittilä)

Kuolajärvi on järvi Kittilässä. Se on 1,7 kilometriä pitkä ja 1,2 kilometriä leveä. Järven pinta-ala on 1,23 neliökilometriä, ja rantaviivan pituus on 6,19 kilometriä. Sen tilavuudeksi on laskettu 3,6 miljoonaa kuutiometriä eli 0,0036 kuutiokilometriä. Järven keskisyvyys on 2,92 metriä ja syvin kohta 10,71 metriä. Syvin kohta sijaitsee järven eteläosassa idästä työntyvän Herraniemen eteläpuolella. Myös järven pohjoisosassa on yli 10 metriä syvä kohta. Järvellä on muutama talo ja vapaa-ajan asunto. Rannat ovat pääosin metsämaata. Länsirannat ovat soisia ja ne kuuluvat luonnonsuojelualueeseen. Järvellä ei ole saaria. Kuolajärvi sijaitsee Kemijoen vesistössä (vesistöaluetunnus 65) Kitisen alueen (65.8) Jeesiöjoen valuma-alueella (65.85), jonka Kuolajärven valuma-alueeseen (65.858) se kuuluu. Vedenpinnan korkeus on 198,4 mpy. Järvi laskee sen länsipäästä lähtevää Kuolajokea pitkin. Kuolajoki virtaa lounaaseen ja laskee 1,7 kilometrin päässä Jeesiöjokeen. == Lähteet == Luokka:Kittilän järvet Luokka:Kitisen alue
Alie Lindberg

Alexandra Emilia (Alie) Lindberg-LarsenSaffle, Michael: Liszt and his World, s. 241. Google Books. (19. toukokuuta 1849 Kastelholma, Ahvenanmaa – 27. marraskuuta 1933 Tukholma, Ruotsi) oli ahvenanmaalaissyntyinen pianisti. Hän aloitti soittamisen viisivuotiaana ja opiskeli myöhemmin musiikkia Helsingissä stipendiaattina. 1860-luvulla Lindberg muutti opiskelujen vuoksi Saksaan, missä hänen opettajiaan olivat muun muassa pianopedagogit Carl Tausig ja Adolf Henselt. Lindberg pääsi opettajatuttaviensa myötävaikutuksella soittamaan pianoa säveltäjä Franz Lisztille, joka arvosti hänen soittotaitoaan suuresti.Ålands post. Lindberg esiintyi konserttipianistina parinkymmenen vuoden ajan 1870-luvun alkupuolelta lähtien. Hänen ohjelmistonsa ei ollut laaja, mutta siihen kuului monia tuohon aikaan suosittuja virtuoosikappaleita. Lindbergin ensisijaisia esiintymismaita olivat Saksa, Pohjoismaat ja Englanti.Otavan Iso Musiikkitietosanakirja 4, s. 69–70. Helsinki 1978. ISBN 951-1-04763-9 1800-luvun lopulta lähtien Lindbergin kotikaupunki oli Tukholma, jossa hän myös kuoli. Syy siihen, että Lindberg lopetti pianistinuransa, saattoi olla reuma. Lindbergin puoliso vuodesta 1882 alkaen oli norjalainen tenori, liikemies Severin Larsen (1852–1922). Viulisti Karl Lindberg oli Alie Lindbergin serkku.Otavan Iso tietosanakirja, osa 5, p. 635. Otava 1968. ==Lähteet== Luokka:Suomalaiset pianistit Luokka:Vuonna 1849 syntyneet Luokka:Vuonna 1933 kuolleet
Katedraalikoulu

Katedraalikoulut olivat keskiajalla piispanistuinten yhteyteen perustettuja kouluja, joiden tarkoituksena oli kouluttaa uusia pappeja. Metzin piispan Krodegangin 700-luvulla kehittämä katedraalikoulujärjestelmä yleistyi frankkien valtakunnassa Kaarle Suuren aikana. Porvaristolla oli todennäköisesti kunnia saada oma jälkeläisensä kouluun. Pääsy oli mahdollista vain kirkolle taloudellisen avustuksen antaneiden keskuudesta ja ruokki kilpailua rikkaiden lahjoitusten suuruudesta. 1000-luvulla katedraalikouluja perustettiin paavi Gregorius VII:n toimeenpanemien uudistusten yhtenä osana. Useista katedraalikouluista kehittyi myöhemmin keskiaikainen yliopisto. Turun katedraalikoulu oli Suomen ensimmäinen koulu, ja se perustettiin luultavimmin vuonna 1276. Asiakirjoissa se mainitaan ensimmäisen kerran vuonna 1326. Se sijaitsi alun perin tuomiokirkon yhteydessä sen muurissa olleessa rakennuksessa. Myöhemmin koulu siirtyi Suurtorin laidalle. Yksi sen kuuluisimmista opettajista oli Mikael Agricola. Katedraalikoulun oppilaita sanottiin teineiksi.Vahtola, Jouko: ”(Myöhäiskeskiajan) kulttuuri”. Teoksessa Myös Viipurin hiippakunnan alaisuudessa toimi katedraalikoulu 1500-luvun lopulla ja 1600-luvun alussa. ==Lähteet== == Aiheesta muualla == Saini Laarikkala: Hajatietoja Turun Katedraalikoulun 50-vuotiskauden 1670-1721 suomalais-nimisistä oppilaista. THArk 17 s. 137–147, 1964, Turku. Verkkoversio. Luokka:Koulutus keskiajalla Luokka:Koulujärjestelmät Luokka:Uskonto keskiajalla
Laaksolahti

Laaksolahti () on Espoon Suur-Leppävaaraan kuuluva kaupunginosa, joka sijaitsee Viherlaakson ja Karakallion naapurissa, Leppävaaran luoteispuolella. Laaksolahden kaupunginosa koostuu kolmesta pienalueesta: Jupperi, Lähderanta ja Veininlaakso. Vuodenvaihteessa 2018–2019 Laaksolahdessa asui yhteensä 11 240 henkeä, joista Veininlaaksossa 4 047, Lähderannassa 1 759 ja Jupperissa 5 434 asukasta. Suurin osa Laaksolahden asunnoista on rakennettu 1960-luvun jälkeen. Yleisin rakennustyyppi alueella on erilliset pientalot. Tilastokeskuksen mukaan Laaksolahti (02730 Espoo) on mediaanituloiltaan Suomen neljänneksi suurituloisin postinumeroalue. Presidentti Sauli Niinistö on asunut Laaksolahdessa. == Nimi == Laaksolahden nimi pohjautuu Dalsvikin torppaan. Torpannimi pohjautui läheisen lahden vanhaan nimeen Dalswiken, josta on asiakirjaviitteitä 1700-luvulta. Suomenkielinen käännösnimi otettiin käyttöön 1940-luvulla alueen palstoituksen jälkeen. Vuonna 1975 nimiparista Laaksolahti – Dalsvik tuli kaupunginosan nimi. == Historia == 1900-luvun alkupuolella pieniä taajamia syntyi eri puolilla Espoota. Erityisesti Dalsvikin ja Jupperin tilojen maita palstoitettiin huvila-asukkaille. == Väestö == === Väkiluvun kehitys === ==Lähteet== == Kirjallisuutta == * Luoma- aho, Timo T.: Laaksolahti – Pitkäjärven syleilyssä. Laaksolahden huvilayhdistys 50 vuotta. Espoon kaupunginmuseo 1993. ISBN 9518572321. == Aiheesta muualla == * Jupperin Omakotiyhdistys r.y. * Laaksolahden Huvilayhdistys ry * Veinin Omakotiyhdistys ry *Dalsvik GBF * Laaksolahden tenniskeskus * Kuvia Laaksolahdesta Google Panoramio -palvelussa *
Jeremy Sumpter

Jeremy Robert Myron Sumpter (s. 5. helmikuuta 1989 Monterey, Kalifornia) on yhdysvaltalainen näyttelijä. Hän näytteli nimiroolia elokuvassa Peter Pan (2003). Muita merkittäviä rooleja hänellä on ollut muun muassa elokuvissa Just a Dream (2002) ja Local Boys.Sumpter on toiminut myös mallina. Hänellä on kolme sisarusta, veli Travis, pikkusisko Jennifer ja kaksossisko Jessica. Myös molemmat hänen siskoistaan toimivat viihdealalla. == Lapsuus == Sumpter syntyi Sandy ja Gary Sumpterin lapsena. Hänellä on kaksossisko Jessica, ja kaksi muuta sisarusta, Owen (äidin edellisestä avioliitosta) ja Jennifer. Perhe muutti äidin vanhaan kotikaupunkiin Mount Sterlingiin, Kentuckyyn kun hän oli noin 10 kuukauden ikäinen. == Ura == Kun Sumpter oli 11-vuotias hän liittyi International Modeling and Talent Associationiin ja aloitti mallina Kentuckyssa. Hän myös voitti Vuoden paras teinimalli -tittelin, jonka hän allekirjoitti managerinsa Mark Robertsin kanssa. Sumpter päätti muuttaa takaisin Los Angelesiin perheensä kanssa. Sumpterin ensimmäinen elokuvarooli oli vuonna 2001 elokuvassa Frailty. Sumpter palkittiin a Saturn Award -gaalassa tittelillä paras nuoren näyttelijän roolisuoritus. Sen ansiosta hän esiintyi Danny Gloverin kanssa showtime-elokuvassa Just a Dream. == Lähteet == ==Aiheesta muualla== *Näyttelijän kotisivu * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset lapsinäyttelijät
P. J. Hogan

Paul John (P. J.) Hogan (s. 30. marraskuuta 1962 Brisbane, Queensland, Australia)P. J. Hogan NNDB. on australialainen elokuvaohjaaja ja käsikirjoittaja. Hän on ohjannut muun muassa elokuvat Getting Wet (1984), Sloth (1993), Kuka sanoo tahdon (1997), Vallaton rakkaus (2002), Peter Pan (2003) ja Himoshoppaajan salaiset unelmat (2009). Hän ohjasi ja käsikirjoitti vuonna 1994 ilmestyneen romanttisen elokuvan Tahdon naimisiin. == Lähteet == == Aiheesta muualla == * * Luokka:Australialaiset elokuvaohjaajat Luokka:Vuonna 1962 syntyneet Luokka:Elävät henkilöt
Toto

Toto voi tarkoittaa ainakin seuraavia asioita: * Toto, yhdysvaltalainen rockyhtye * Toto, Toto-yhtyeen albumi * toto, rahapeli * Toto, japanilainen kylpyhuonekalusteita valmistava yritys * Toto, suomalainen elokuva vuodelta 1982 * Toto, etunimi * Totò, italialainen näyttelijä * Totò, mafioso Salvatore Riinan lempinimi * ToTo, sarjakuvakäsikirjoittajaveljesten Jukka ja Kimmo Torvisen käyttämä yhteinen nimimerkki * Toto, kuvitteellinen koira L. Frank Baumin satukirjassa Ihmemaa Oz ja sen jatko-osissa
Age of Renaissance

Age of Renaissance on Don Greenwoodin ja Jared Scarboroghin suunnittelema ja Avalon Hillin vuonna 1996 julkaisema 3–6 pelaajan lautapeli. Tyypillisesti peli kestää noin 3–6 tuntia pelaajista riippuen. Age of Renaissancessa kukin pelaaja kontrolloi yhtä Euroopan talouskeskuksista - Venetsiaa, Genovaa, Barcelonaa, Pariisia, Lontoota tai Hampuria. Pelin aikana pelaajat pyrkivät laajentamaan valtakuntaansa ja kontrolloimaan erilaisia tuotteita tuottavia alueita rahan tulon varmistamiseksi. Rahaa pelissä tarvitaan sekä laajentamisen mahdollistavien yksiköiden ostamiseen, että uusien pelin kulkuun vaikuttavien keksintöjen hankkimiseen. Pelissä on kolme korttipinoa, jotka kuvaavat pelin kolmea kautta. Peli jatkuu kunnes joku pelaaja on keksinyt kaikki keksinnöt tai kolmas kausi, eli kolmas korttipakka on kulunut loppuun. Pelin aikana pelaajat nostavat erilaisia kortteja ja olennainen osa pelin strategiaa onkin korttien pelaaminen oikealla hetkellä. Suuri osa korteista on tuotekortteja, joista kukin kyseistä tuotetta omistava pelaaja saa rahaa tuotteiden määrän mukaisesti, mutta korttipakassa on myös muunlaisia peliin vaikuttavia kortteja. Pelimekaniikka toimii pääpiirteissään siten, että jokaisen vuoron alussa pelaajat huutavat toisiltaan salassa jonkin määrän rahaa ja saavat sen verran yksiköitä käyttöönsä laudalle. Mielenkiintoiseksi huutokaupan tekee se, että vähiten huutava pääsee toimimaan ensimmäiseksi ja saa parhaat edellytykset myös taisteluun, kun taas eniten huutava joutuu tyytymään joko hänelle jääviin alueisiin tai taisteluun huonommilla edellytyksillä. Tärkeä osa pelin strategiaa onkin arvata mitä muut suunnittelevat ja miettiä itselleen sopiva huuto. Luokka:Simulaatiolautapelit
Kulttuuri (Iain M. Banks)

Kulttuuri on kuvitteellinen anarkistissosialistinen ja utopistinen yhteiskunta, johon useimmat Iain M. Banksin tieteiskirjat sijoittuvat. Banksin kirjaa Pelaaja pidetään yleisesti parhaana esittelynä Kulttuuriin. Kulttuuri on posthumanistinen yhteiskunta, joka syntyi seitsemän tai kahdeksan avaruusmatkailuun kykenevän humanoidilajin yhdistyessä "ryhmäsivilisaatioksi". Myöhemmin Kulttuuriin on liittynyt muitakin ei-humanoidilajeja. Jokainen yksilö on vapaa lähtemään ja liittymään Kulttuuriin uudelleen niin halutessaan. Suurin osa Kulttuurin kansalaisista asuu Mieliksi kutsuttujen tekoälyjen ohjaamissa valtavissa avaruusaluksissa tai orbitaaleissa. == Kulttuuri-sarja == * Muista Flebasta (Consider Phlebas, 1987) * Pelaaja (The Player of Games, 1988) * The State of the Art (1989) (novellikokoelma, osa novelleista Kulttuuriin liittyviä) * Aseiden käyttö (Use of Weapons, 1990) * Excession (1996) * Inversions (1998) * Tähystä tuulenpuolta (Look to Windward, 2000) * Matter (2008) * Pintakuvio (Surface Detail, 2010) * The Hydrogen Sonata (2012) == Aiheesta muualla == * A Few Notes on The Culture Luokka:Tieteiskirjasarjat Luokka:Kuvitteelliset maailmat
Rengasmaailma

Rengasmaailma (Ringworld, 1970) on Larry Nivenin tieteiskirja. Sille on kirjoitettu kolme jatko-osaa, The Ringworld Engineers (1980), The Ringworld Throne (1996) ja Ringworld’s Children (2004). Tarinan rengasmaailma on planeetan kiertoradan kokoinen, miljoona kilometriä leveä yhtenäinen keinotekoinen rengas, jonka sisäpinnalla on asutusta. Nivenin mukaan rengasmaailma on välivaihe planeetasta Dysonin kehään. == Palkinnot == Kirja on voittanut Hugo-, Nebula-, Locus-, Ditmar- ja Seiun-palkinnot. == Aiheesta muualla == * Leena Peltonen: Rengasmaailma. Aikakone 1/1991. * Sam Jordison: Back to the Hugos: Ringworld by Larry Niven. The Guardian 2.7.2010. == Lähteet == Luokka:Yhdysvaltalaiset tieteisromaanit Luokka:Vuoden 1970 kirjat
Dysonin kehä

Dysonin kehä, Dysonin pallo tai Dysonin sfääri on fyysikko Freeman Dysonin vuonna 1960 kuvailema kuvitteellinen, ontto pallomainen kehärakennelma, joka voisi ympäröidä tähden. Tällainen rakennelma keräisi talteen kaiken tähden säteilemän energian. Dyson itse sai idean kehästä tieteiskirjailija Olaf Stapledonin kirjasta Starmaker (1937). Dysonin kehä esiintyy myös Bob Shaw’n tieteiskirjassa Orbitsville ja Dan Simmonsin tieteiskirjassa Endymionin nousu, joka kuuluu kirjailijan Hyperion-sarjaan. Kepler-teleskooppi on tehnyt havaintoja tähden KIC 8462852 kirkkaudenvaihteluista, joiden perusteella pidetään mahdollisena, että tähteä voisi ympäröidä Dysonin parvi eli jonkinlainen pallon ja renkaan yhdistelmä. Muiden selitysten osoittauduttua puutteellisiksi päädyttiin vaihtoehtoon, että tähden edessä on "megastruktuurien parvi". Dysonin kehän rakentava sivilisaatio olisi luokkaa II Kardašovin asteikolla. == Tekniset ongelmat == Jäykäksi rakennettu kehä tarvitsisi erittäin vahvoja rakennusmateriaaleja. == Lähteet == == Aiheesta muualla == Luokka:Kuvitteellinen tekniikka Luokka:Tähtitiede
Freeman Dyson

Freeman John Dyson (15. joulukuuta 1923 Crowthorne, Britannia – 28. helmikuuta 2020 Princeton, New Jersey, Yhdysvallat) oli brittiläissyntyinen yhdysvaltalainen fyysikko ja matemaatikko, joka tunnettiin työstään kvanttisähködynamiikan, kiinteän olomuodon fysiikan ja ydinaseiden suunnittelun parissa sekä futuristisista näkemyksistään. Yksi hänen tunnetuimmista korkealentoisista tulevaisuudenvisioistaan on niin kutsuttu Dysonin kehä, jonka mukaan ihmiskunta tai jokin vieras muukalaislaji avaruudessa voisi rakentaa aurinkonsa ympärille rakenteen, joka kykenisi hyödyntämään aurinkonsa koko säteilyenergian. Dyson oli myös nationalismin vastustaja. Dyson opiskeli Cambridgen yliopistossa ja hänestä tuli vuonna 1945 matematiikan kandidaatti. Toinen maailmansota keskeytti Dysonin opinnot, ja hän toimi sodan ajan analyytikkona Kuninkaallisten ilmavoimien pommituslennostossa. Dyson ohjasi vuonna 1977 Princetonin yliopistossa John Aristotle Phillipsin kohua herättäneen opinnäytteen ”Atomipommin rakentaminen”, joka käsitteli alkeellisen Pu-239-ydinpommin valmistamista. Freeman Dysonin isä oli säveltäjä George Dyson. Hänen lapsiaan ovat muun muassa Esther Dyson ja George Dyson. Dyson sai Wolfin palkinnon fysiikassa vuonna 1981. == Teokset == * Disturbing the Universe (1974) * Weapons of Hope (1984) * Infinite In All Directions (1988) * Origins of Life (1986) * The Sun, the Genome and the Internet (1999) == Lähteet == * Valitut Palat, Joulukuu 1979 (Reader's Digest) ===Viitteet=== == Aiheesta muualla == * Freeman J. Dysonin kotisivut Luokka:Yhdysvaltalaiset fyysikot Luokka:Yhdysvaltalaiset matemaatikot Luokka:Max Planck -mitalin saajat Luokka:Ranskan tiedeakatemian jäsenet Luokka:Vuonna 1923 syntyneet Luokka:Vuonna 2020 kuolleet
Olaf Stapledon

William Olaf Stapledon (10. toukokuuta 1886 – 6. syyskuuta 1950) oli brittiläinen filosofi ja tieteiskirjailija, jonka luomat ”tulevaisuuden historiat” ovat vaikuttaneet merkittävästi tieteiskirjallisuuteen. Hänen teoksensa vaikuttivat suuresti muun muassa Arthur C. Clarkeen, Brian Aldissiin, Stanisław Lemiin ja John Maynard Smithiin. Stapledon oli pasifisti ja palveli ensimmäisen maailmansodan aikana ambulanssiyksikössä. Hänet palkittiin ansioistaan Croix de Guerre -mitalilla. Stapledon väitteli tohtoriksi Liverpoolin yliopistossa aineinaan filosofia ja psykologia. Vuonna 1929 hän julkaisi teoksen A Modern Theory of Ethics, ja näytti siltä, että hän suuntautuisi akateemiselle uralle. Kaikki kuitenkin muuttui, kun Stapledonin vuonna 1930 julkaistu tieteisfiktio Viimeiset ja ensimmäiset saavutti suuren suosion. Sen jälkeen Stapledon omistautui kaunokirjallisuudelle. Viimeiset ja ensimmäiset käy läpi ihmiskunnan historian ensimmäisistä (nykyiset ihmiset) aina kahdeksansiintoista ihmisiin saakka. Tarinan kertoja on yksi viimeisistä ihmisistä. Kertomus nostaa esiin Stapledonin näkemyksen siitä, että jonkin fyysisen tai henkisen ominaisuuden äärimmäinen korostaminen muiden kustannuksella johtaa aina katastrofiin. Stapledon painottaa yhteisön merkitystä yksilön kehityksessä, joka on tyypillistä 18. ihmisille. Yhtä tärkeitä ovat sielukkuus ja henkisyys, jotka antavat ihmisen elämälle tarkoituksen. Stapledon käyttää kirjassa antiikin aihepiirejä ja myyttejä luodessaan myytin tulevaisuudesta. Kaunokirjallisuuden ohella Stapledon kirjoitti myös tietokirjoja ja artikkeleja etiikasta ja filosofiasta. == Bibliografia == === Kaunokirjallisuus === * Last and First Men: A Story of the Near and Far Future (1930, suom. * Last Men in London (1932) * Odd John: A Story Between Jest and Earnest (1935) * Star Maker (1937) * Darkness and the Light (1942) * Old Man in New World (1944) * Sirius: A Fantasy of Love and Discord (1944) * Death into Life (1946) * The Flames: A Fantasy (1947) * A Man Divided (1950) * Nebula maker (1976) === Tietokirjallisuus === * A Modern Theory of Ethics: A study of the Relations of Ethics and Psychology (1929) * Waking World (1934) * Saints and Revolutionaries (1939) * New Hope for Britain (1939) * Philosophy and Living, 2 volumes (1939) * Beyond the "Isms" (1942) * Seven Pillars of Peace (1944) * Youth and Tomorrow (1946) * The Opening of the Eyes (1954) == Runous == * Latter-Day Psalms (1914) == Lähteet == == Aiheesta muualla == * Olaf Stapledonin teoksia Australian Gutenberg-projektissa * Dag Hemdal : Tulevaisuuden sota kirjailijoitten mielikuvituksessa, Hakkapeliitta, 01.02.1938, nro 5, s. 14, Kansalliskirjaston digitaaliset aineistot Luokka:Englantilaiset tieteiskirjailijat Luokka:Englantilaiset filosofit Luokka:Vuonna 1886 syntyneet Luokka:Vuonna 1950 kuolleet Luokka:Seulonnan keskeiset artikkelit
Edward Bellamy

Edward Bellamy (26. maaliskuuta 1850 – 22. toukokuuta 1898) oli yhdysvaltalainen kirjailija. Hänet tunnetaan parhaiten kuvitteelliseen vuoteen 2000 sijoittuvasta utopiaromaanista Vuonna 2000, joka ilmestyi englanniksi vuonna 1888 Edward Bellamy syntyi Chicopee Fallsissa, Massachusettsissa. Hän kävi Union Collegea muttei suorittanut tutkintoa. Bellamy opiskeli lakia mutta hylkäsi sen ja työskenteli vähän aikaa sanomalehtialalla New Yorkissa ja Massachusettsissa. Hän jätti sitten sanomalehtityön ja omistautui kirjallisuudelle, novelleille ja romaaneille. Bellamy meni naimisiin Emma Sandersonin kanssa vuonna 1882 Bellamyn kirjoittamia kirjoja ovat Dr. Heidenhoff's Process (1880), Miss Ludington's Sister (1884) ja The Duke of Stockbridge. Talousjärjestelmän epäoikeudenmukaisuus sai hänet kirjoittamaan kuuluisimman teoksensa Looking Backward: 2000–1887, joka kuvasi tulevaisuuden yhteiskuntaa päähenkilön Julian Westin silmin. Romaani oli valtava menestys, ja se käännettiin lukuisille kielille, saksannoksen pohjalta myös suomeksi vuonna 1902 J. K. Karin käännöksenä nimellä Vuonna 2000: katsaus vuoteen 1887. Bellamyn teos synnytti suurta poliittista liikehdintää sosialististen näkemystensä vuoksi Yhdysvalloissa, jossa perustettiin 165 ”Bellamy-klubia” kirjan ideoista keskustelemista ja niiden edistämistä varten. Menestyskirjan tarinaa jatkoi vuonna 1897 julkaistu Equality (suom. Yhdenvertaisuus) Bellamyn teoksen suosio sai aikaan sen, että Yhdysvalloissa julkaistiin vuosina 1887–1900 peräti 46 muuta utopiaromaania, kuten William Morrisin News from Nowhere (suom. Ihannemaa, 1900–1901). Myös Suomessa Bellamyn ajatukset herättivät keskustelua erityisesti työväenliikkeen parissa. Esimerkiksi työväenkirjailija Elvira Willman kirjoitti yhteiskuntautopiastaan Työmieheen vuonna 1904 otsikolla Utopia. Myös Konrad Lehtimäen utopiaromaani Ylös helvetistä (1917) lienee osaltaan Bellamyn mallin inspiroima. Bellamy kuoli tuberkuloosiin lapsuudenkodissaan Chicopee Fallsissa 48-vuotiaana. Vaikka yhteiskunta ei vuonna 2000 ollut hänen kuvailemansa kaltainen, Vuonna 2000 on säilyttänyt suosionsa vielä nykyaikanakin: utopiaklassikon uusi suomennos ilmestyi vuonna 1999. Richard Michaelis kirjoitti Bellamyn teokselle vastauksen Kommunistinen yhteiskunta vuonna 2000. Jatkoa ja vastaus Edward Bellamyn romaaniin Vuonna 2000.suom. H. K., Karisto, 1909, alkuteos: Looking forward: An answer to Looking backward by Edward Bellamy. Chicago and New York, Rand, McNally & company, noin 1890 == Suomennetut teokset == * – Näköispainos: Helsinki: Jon Hällström & Salakirjat 2012 ISBN 978-952-5774-45-0 * Vuonna 2000: katsaus vuoteen 1887, alkuteoksesta suomentanut Tero Valkonen, Desura 1999 ISBN 952-5339-02-5 * Yhdenvertaisuus 1–2, Työmiehen kustannusyhtiö 1905–1906 == Lähteet== == Aiheesta muualla == *Project Gutenberg ja Projekti Lönnrog. Vapaasti ladattavia Edward Bellamyn e-kirjoja * Tauno Linkoranta: Millennium sosialistisena utopiana. Yliopisto 20/1999. * Richard C. Michaelis: Kommunistinen yhteiskunta vuonna 2000. (1890) Gutenberg-hanke. Luokka:Yhdysvaltalaiset tieteiskirjailijat Luokka:Vuonna 1850 syntyneet Luokka:Vuonna 1898 kuolleet
Heike Drechsler

Heike Gabriela Drechsler-Bryggare (o.s. Daute, s. 16. joulukuuta 1964 Gera, DDR) on saksalainen yleisurheilija ja olympiavoittaja. Uransa alkuvaiheessa hänet tunnettiin pikajuoksijana ja pituushyppääjänä, myöhemmin hän keskittyi pelkästään pituushyppyyn. Drechsler edusti Saksan demokraattista tasavaltaa maan vielä ollessa olemassa, myöhemmin Saksan liittotasavaltaa. Drechsler paransi pituushypyn aikuisten maailmanennätystä kahdesti. Hän hyppäsi 744 cm Itä-Berliinissä 22. syyskuuta 1985 ja 745 cm Tallinnassa 21. kesäkuuta 1986. Jälkimmäistä tulosta hän myös sivusi Dresdenissä 3. heinäkuuta 1986. Drechslerin ennätys pituudessa on 748 cm, hypätty kahdesti (Neubrandenburg 1988 ja Lausanne 1992) ja hän on hypännyt kilpailuissa yli 400 kertaa yli seitsemän metrin. Vuonna 1982 Drechsler hyppäsi junioreiden maailmanennätyksen 698 cm. 200 metrillä Drechsler sivusi Marita Kochin maailmanennätystä 21,71 29. kesäkuuta 1986 Jenassa ja sivusi samaa aikaa kaksi kuukautta myöhemmin Stuttgartissa. Tällöin hänellä oli samanaikaisesti hallussaan sekä pituushypyn että 200 metrin maailmanennätykset. Drechsler on naimisissa Arto Bryggaren kanssa. He asuvat osan vuodesta Helsingissä. == Saavutukset == === Olympialaiset === * kultaa Barcelona 1992 ja Sydney 2000 (pituushyppy) * hopeaa Soul 1988 (pituushyppy) * pronssia Soul 1988 (100 metrin ja 200 metrin juoksu) === MM-kisat === * kultaa 1983 ja 1993 (pituushyppy) * hopeaa 1987 (100 m) ja 1991 (pituushyppy) * pronssia 1987 (pituushyppy ja 4 x 100 m viesti) === Sisäratojen MM-kisat=== * kultaa 1987 (pituushyppy) * hopeaa 1991 (pituushyppy) === EM-kisat === * kultaa 1986, 1990, 1994 ja 1998 (pituushyppy) sekä 1986 (200 m) * hopeaa 1990 (200 m) == Lähteet == == Aiheesta muualla == * Luokka:Itäsaksalaiset pikajuoksijat Luokka:Itäsaksalaiset pituushyppääjät Luokka:Saksalaiset pikajuoksijat Luokka:Saksalaiset pituushyppääjät Luokka:Saksalaiset olympiavoittajat Luokka:Itäsaksalaiset olympiamitalistit Luokka:Vuonna 1964 syntyneet Luokka:Elävät henkilöt
Lenni Viitala

Vilho Lennart ”Lenni” Viitala (8. marraskuuta 1921 Nurmo – 24. helmikuuta 1966 Jyväskylän mlk) oli suomalainen painija ja vapaapainin olympiavoittaja vuodelta 1948. Viitala voitti vapaapainin Euroopan mestaruuden Tukholmassa vuonna 1946 ja seuraavana vuonna Prahassa kreikkalais-roomalaisen painin EM- pronssia. Lontoon 1948 olympialaisissa hän kilpaili vapaapainin alle 52-kiloisten sarjassa. Ensimmäisellä ottelukierroksella hän voitti sittemmin hopeamitalin saavuttaneen turkkilaisen Halit Balamirin pistein 2–1, seuraavassa ottelussaan belgialaisen Adolphe Lamotin selätyksellä ajassa 14.11 ja sitten yhdysvaltalaisen Billy Jerniganin pistein 3–0. Ratkaisuottelussa hän voitti pistein 3–0 ruotsalaisen Thure Johanssonin, joka sijoittui pronssille. Viitala myöhästyi palkintojenjaosta ja sai kultamitalinsa vasta myöhemmin. Viitala sijoittui Helsingin vapaapainin MM-kisoissa 1951 kärpässarjan kuudenneksi. Viitala voitti Suomen mestaruuden vapaapainissa vuosina 1946–1949 ja 1956 sekä kreikkalais-roomalaisessa painissa vuonna 1953. Hän edusti urallaan Vaajakosken Terää, Seinäjoen Sisua ja Nurmon Jymyä. ==Saavutuksia== * Olympiakultaa Lontoo 1948 (vapaapaini, sarja 52 kg) * Euroopan mestaruus 1946 (vapaapaini, sarja 52 kg) * EM-pronssia 1947 (kreikkalais-roomalainen paini, sarja 52 kg) ==Lähteet== *Lenni Viitala – Sports Reference LLC. * ===Viitteet=== Luokka:Suomalaiset vapaapainijat Luokka:Suomalaiset kreikkalais-roomalaisen tyylin painijat Luokka:Suomalaiset olympiavoittajat Luokka:Vuonna 1921 syntyneet Luokka:Vuonna 1966 kuolleet
Tachi

Tachi () on japanilaisen samurain pitkä kahden käden yksiteräinen lyömä- ja viiltomiekka, joka kehittyi aiemmasta tsurugi- tai chokutō-miekasta arviolta 700-luvulla, ja joka pysyi käytössä pitkälle keskiaikaan. Yleisemmin tunnettu katana on myöhäisemmän ajan (1400-luvun alusta eteenpäin) miekka; tachi oli klassisen samuraiajan ase, joka vähitellen korvautui katanalla. Alkujaan tachi oli jalkamiesten ase ja ensimmäiset tunnetut kuvaukset japanilaisen miekan käytöstä hevosen selästä ovat peräisin 1200-luvulta. Tachin pituus on noin 70 cm - 1,2 metriä. Sitä kannetaan vyöllä huotrassa kahden kannatusnyörin varassa terän suu alaspäin; tämä siksi, että se olisi helpompi kantaa ratsailla. Tachin takominen on oma taiteenlajinsa. Tachi taotaan useammasta eri teräslaadusta takomalla niitä kerroksittain yhteen (”kaulitaan ja käännetään”) damaskoinnin tapaan; lisäksi aseen säilä, sydän, selkä ja lappeet taotaan normannimiekan tapaan eri teräslaaduista. Lopputuloksena on kaunis, kestävä ja joustava ase, joka pitää teränsä erinomaisesti. Tachi on kuitenkin sivuase; samurain pääase oli joko jousi (yumi tai daikyū), salkoase (naginata tai nagamaki) tai keihäs (yari). Tachin kanssa kannetaan usein joko kodachia (”lyhyt miekka”) tai tantōa. Yhteensopivaa tachi-kodachiparia kutsutaan nimellä daishō. Tachista on olemassa myös pidennetty kahdenkäden versio, ōdachi, joka oli puhtaasti jalkamiehen ase. Elokuvassa Seitsemän samuraita Toshiro Mifune käyttää sellaista. == Lähteet == == Aiheesta muualla == Luokka:Japanilaiset teräaseet Luokka:Miekat
Pellefantti

Pellefantti () on sarjakuvahahmo, joka on sinisen värinen norsu. Se on ruotsalaisen Rune Andréassonin luoma. Pellefantin lisäksi sarjakuvassa esiintyy muun muassa hiiri Piip, Pahapeikko sekä Lakritsipeikko. Pellefantti on ilmestynyt Suomessa jo 1960-luvulla Satu Sarja -julkaisussa ja omana sarjakuvalehtenä 1980- ja 1990-luvulla, mutta on sen jälkeen ilmestynyt harvakseltaan Bamsessa eli Maailman vahvin Nalle -lehdessä. ==Hahmot== *Pellefantti, sininen lelunorsu, leuhka ja itsekäs *Piip, hiiri ja Pellefantin toveri *Pahapeikko, päävihollinen *Lakritsipeikko, Pahapeikon hölmö apuri Luokka:Ruotsalainen sarjakuva Luokka:Kuvitteelliset norsut Luokka:Sarjakuvahahmot
Korvensuora

Korvensuora on kaupunginosa Oulussa Korvensuoran suuralueella valtatien 20 molemmin puolin, noin kuuden kilometrin päässä kaupungin keskustasta. Kaupunginosan asukasluku on noin 2 000\. Korvensuora on vanha kaupunginosa, jonka rakennuskanta on moninainen. Alueella on vanhoja rintamamiestaloja, uudempia omakotitaloja sekä rivi- ja luhtitaloja. == Lähteet == == Aiheesta muualla == *
Hammingin etäisyys

Hammingin etäisyys on informaatioteoriassa kahden samanpituisen merkkijonon toisistaan eroavien merkkien lukumäärä. Käsitteen määritteli matemaatikko Richard Hamming. Esimerkkejä: * Bittijonojen 1011101 ja 1001001 välinen Hammingin etäisyys on 2. * Merkkijonojen 2143896 ja 2233796 välinen Hammingin etäisyys on 3. * Merkkijonojen kana1a ja pa1ava välinen Hammingin etäisyys on 3. == Katso myös == * Levenšteinin etäisyys Luokka:Informaatioteoria
Tigret

Tigret tarkoittaa kahta toisilleen läheistä sukua olevaa seemiläistä kansaa. Tigreä puhuvia tigrejä asuu Eritreassa ja Sudanissa, kun taas tigrinjaa puhuvia tigrejä asuu molemmin puolin Eritrean ja Etiopian välistä rajaa. Jälkimmäiset ovat läheisempää sukua Etiopian amharoille. Tigret muodostivat antiikin aikaan Aksumin kuningaskunnan, jonka pääkaupunki oli Asmara. Sittemmin alue joutui osmannien vallan alle, kunnes Italia valloitti Punaisenmeren rannikkoalueita 1885, jolloin pohjoisessa asuvat tigret joutuivat Italian vallan alle, ja he muodostivat Eritrean siirtomaan yhdessä kuušilaisten afarien ja sahojen kanssa. Italian siirtomaavalta päättyi toisen maailmansodan aikana. Eritrea liitettiin Etiopian maakunnaksi 1952, mutta se kapinoi 1970-luvulta lähtien ja itsenäistyi lopulta vuonna 1993. Tigrejen kahtia jakautunut identiteetti johtuu osaksi valtiollisesta historiasta ja osaksi uskonnosta. Etiopian alueella asuvat tigret kuuluvat suurimmaksi osaksi Etiopian ortodoksiseen kirkkoon, kun taas Eritreassa asuvien tigrejen enemmistö on islaminuskoisia. == Lähteet == Luokka:Etiopian etniset ryhmät Luokka:Eritrean etniset ryhmät
Uther Pendragon

Uther Pendragon on kuvitteellinen henkilö, joka esiintyy kuningas Arthuriin liittyvissä legendoissa. Tarujen mukaan hän on kuningas Arthurin isä ja Englannin (tai silloisen Englannin alueen) kuningas. Uther mainitaan ensi kerran Geoffrey Monmouthilaisen vuonna 1133 julkaistussa teoksessa Historia Regum Britanniae. Sen mukaan Uther ja hänen vanhempi veljensä Aurelius Ambrosius olivat nuorena maanpaossa Bretagnessa. He palaavat Englantiin ja syöksevät vallasta Vortigernin. Aureliuksesta tulee kuningas, mutta hänet myrkytetään, ja Utherista tulee kuningas veljensä kuoleman jälkeen. Geoffrey Monmouthilaisen mukaan Arthur syntyi Utherin ja Igrainen aviottomana poikana. Uther himoitsee Cornwallin herttuan Gerloisin puolisoa Igrainea, mutta tämä torjuu hänet. Uther johtaa silloin armeijansa hyökkäykseen herttuan maille. Gerlois lähtee taisteluun, mutta sillä aikaa Merlin taikoo Utherin Gerloisin näköiseksi. Uther menee Tintagelin linnaan ja saattaa herttuatar Igrainen raskaaksi esiintyessään tämän aviomiehenä. Samana yönä Gerlois saa surmansa taistelussa, ja pian tämän jälkeen Uther menee naimisiin Igrainen kanssa. Merlin vaatii maksuksi avustaan Utherin ja Igrainen lapsen, tulevan kuningas Arthurin. Nimi Pendragon tulee Geoffrey Monmouthilaisen mukaan enteestä, jonka Merlin ja Uther näkevät Aureliuksen kuoleman jälkeen. Näky saa hohtavan lohikäärmeen muodon, ja Merlin tulkitsee sen ennakoivan Utherin ja hänen syntymättömän lapsensa loistavaa tulevaisuutta. Geoffrey Monmouthilainen selittää näyn tarkoittavan lohikäärmeen päätä tai päälohikäärmettä, jonka voidaan tulkita tarkoittavan "ensimmäistä johtajaa" tai "sotureiden päällikköä". == Lähteet == Luokka:Kirjallisuuden henkilöhahmot Luokka:Tarut kuningas Arthurista
Gregory Smith

Gregory Edward Smith (s. 6. heinäkuuta 1983 Toronto, Ontario, Kanada) on kanadalais-amerikkalainen näyttelijä, joka tunnetaan parhaiten Ephram Brownin roolista televisiosarjassa Everwood. Vuodesta 2010 lähtien hän on esiintynyt poliisisarjassa Nuoret poliisit. Smith debytoi sarjassa myös yksittäisten jaksojen ohjaajana. Smith esiintyi ensimmäisen kerran televisiossa yksivuotiaana, tuolloin mainoksessa. Hänen ensimmäinen merkittävä roolinsa oli elokuvassa Leapin' Leprechauns (1995), sen jälkeen hän on näytellyt muun muassa elokuvissa Harriet the Spy, Pienet soturit, Krippendorf's Tribe ja Patriot. Gregory on tunnettu myös World Heroes -pelisarjan Tom Wieselawin ääninäyttelijänä. Gregory Smithillä on nykyään sekä Kanadan että Yhdysvaltain kansalaisuus. Everwoodin roolihahmonsa Ephram Brownin tavoin myös Smith uskonnoltaan juutalainen. ==Filmografia== * Andre (1994) * Leapin' Leprechauns (1995) * The Other Mother: A Moment of Truth Movie (1995) (TV) * The Adventures of Captain Zoom in Outer Space (1995) (TV) * Spellbreaker: Secret of the Leprechauns (1996) * Big Bully (1996) * Harriet the Spy (1996) * Shadow Zone: My Teacher Ate My Homework (1997) * Krippendorf's Tribe (1998) * The Climb (1998) * Pienet soturit (1998) * Zenon: Girl of the 21st Century (1999) (TV) * Patriot (2000) * Kate Brasher (2001) (TV) * American Outlaws (2001) * Just Ask My Children (2001) (TV) * Everwood (2002–2006) (TV) * A Wrinkle in Time (2003) * Kids in America (2004) * Book of Love (2004) * Nearing Grace (2005) * Pimeä nousee (2007) * Boot Camp (2007) * Hobo With a Shotgun (2011) * Conception (2011) * Something Red (2011) (lyhytelokuva) * Dream House (2011) * In My Pocket (2011) * Follow (2012) (lyhytelokuva) * Spvrna (2014) (lyhytelokuva) * == Lähteet == == Aiheesta muualla == Luokka:Lapsinäyttelijät Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1983 syntyneet Luokka:Elävät henkilöt
Veikko Huhtanen

Veikko Aarne Aleks Huhtanen (5. kesäkuuta 1919 Viipuri – 29. tammikuuta 1976 Helsinki) oli suomalainen telinevoimistelija ja kolminkertainen olympiavoittaja. Huhtanen voitti Lontoon olympiakisoissa 1948 kultaa 12-ottelussa pistein 229,7. Hevosella hän jakoi kultamitalin pistein 38,7 Paavo Aaltosen ja Heikki Savolaisen kanssa. Nojapuilla Huhtanen voitti olympiahopeaa pistein 39,3 ja rekillä pronssia pistein 39,2. Hän sai hypyissä 38,4 pistettä ja jäi vain 0,1 pistettä pronssimitalista. Suomen joukkue, jossa Huhtanen oli mukana, voitti joukkuekilpailussa olympiakultaa. Huhtanen oli kisojen toiseksi menestynein urheilija hollantilaisen Fanny Blankers-Koenin jälkeen. Huhtanen voitti Baselin MM-kisoissa 1950 MM-hopeaa rekillä ja oli mukana Suomen joukkueessa, joka voitti joukkuekilpailussa MM-hopeaa. == Lähteet == == Aiheesta muualla == * Luokka:Suomalaiset telinevoimistelijat Luokka:Suomalaiset olympiavoittajat Luokka:Vuonna 1919 syntyneet Luokka:Vuonna 1976 kuolleet
NHIndustries

NHIndustries on vuonna 1992 perustettu helikoptereita valmistava konsortio, jonka jäsenet ovat: * EADS-konserniin kuuluva Eurocopter 62,5 % * italialais- brittiläinen AgustaWestland 32 % * alankomaalainen Fokker Technologies 5,5 % Fokker-yhtiön työn osittainen jatkaja NHIndustries perustettiin NHI NH90 -sarjan helikoptereiden suunnittelua, kehitystä, tuotteistamista, tuotantoa sekä logistiikan hoitamista varten. == Aiheesta muualla == *NHIndustries ==Lähteet== Luokka:Helikopterivalmistajat
Paavo Aaltonen

Paavo Johannes Aaltonen (11. joulukuuta 1919 Kemi – 9. syyskuuta 1962 Sipoo) oli suomalainen telinevoimistelija ja kolminkertainen olympiavoittaja.Paavo Aaltonen sports-reference.comissa , viitattu 17.7.2012 Aaltonen voitti kolme kultamitalia Lontoon 1948 olympialaisten voimistelukilpailuissa. Hän kuului joukkuekilpailussa Suomen voitokkaaseen ryhmään ja saavutti henkilökohtaisen kullan hypyssä ja hevosella. Jälkimmäisellä telineellä hän jakoi tasapistein voiton maanmiestensä Veikko Huhtasen ja Heikki Savolaisen kanssa. Lisäksi Aaltonen sai pronssia 12-ottelussa. Vuoden 1950 maailmanmestaruuskilpailuissa Baselissa Aaltonen voitti kultaa rekillä ja hopeaa joukkuekilpailussa. Hän oli viimeisin suomalainen telinevoimistelun maailmanmestari aina vuoteen 1997 ja Jani Tanskasen mestaruuteen saakka. Aaltonen edusti kotimaassaan muun muassa Karhulan Katajaisia ja Elannon Iskua. Hän oli ensimmäinen TUL:n seuran edustajana maailmanmestaruuden voittanut urheilija. ==Saavutukset== *Kolme olympiakultaa Lontoo 1948 (joukkuekilpailu, hyppy, hevonen) *Olympiapronssia Lontoo 1948 (moniottelu) ja Helsinki 1952 (joukkuekilpailu) *Seitsemäs Lontoon olympialaiset 1948 (nojapuut) *MM-kultaa Basel 1950 (rekki) *MM-hopeaa Basel 1950 (joukkuekilpailu) ==Lähteet== Luokka:Suomalaiset telinevoimistelijat Luokka:Suomalaiset olympiavoittajat Luokka:Vuonna 1919 syntyneet Luokka:Vuonna 1962 kuolleet
Rajalan kämppä

Rajalan kämppä on vuonna 1946 metsätyömiesten asunnoksi valmistunut rakennus Laipanmaan metsäalueen keskellä entisen Sahalahden kunnan alueella Kangasalla. Kämpän osoite on Teivaantie 744, Kangasala. Sen rakennutti Yhtyneet Paperitehtaat vuonna 1946. Kämpän käyttö oli vilkkainta 1950-luvulla. 1960-luvulla majoittumien metsäkämpillä hiipui nopeasti metsätyön koneistuttua ja autoteiden tultua Laipanmaahankin. 1970-luvun alusta alkaen kämpällä asui vain yksi mies, Nestori Hanhikoski vuoteen 2002 asti. Kämpän omistaja UPM- Kymmene vuokrasi kämpän Sahalahti-Seuralle. Vuosina 2004 ja 2005 kämppä kunnostettiin talkoovoimin museo- ja virkistyskäyttöön, johon se otettiin juhlallisin menoin 28. kesäkuuta 2005. == Lähteet == Luokka:Kangasalan rakennukset ja rakennelmat Luokka:Suomen museot Luokka:Pirkanmaan nähtävyydet Luokka:Kauppila
Ida’an

Ida’an on Malesiassa Sabahin osavaltion itäosissa puhuttava austronesialainen kieli. Sillä on noin 6 000 äidinkielistä puhujaa. Kielellä on kolme murretta, ida’an, begak ja subpan.Goudswaard, s. 21. == Lähteet == === Viitteet === Luokka:Malesian kielet Luokka:Pohjoisborneolaiset kielet